Dodge Challenger

Dodge Challenger er en amerikansk todørs muskelbil, opprinnelig lansert i 1969 av Dodge, sist relansert i nyutgave i 2008.

Historie 
Den første generasjonen Challenger ble lansert i 1969, i salg fra 1970, og produsert frem til 1975. Challenger kom på markedet relativt sent i forhold til andre muskelbiler og ble tidlig rammet av strengere amerikanske lover om utslipp av avgasser og økte bensinpriser.

Toppmodellen Challenger R/T ble levert med en 6,2 liter motor med en ytelse på 335 hk som standard, eller med motoralternativer helt opp til 7,2 liter. Den kraftigste varianten ble levert med en 426 Hemi, en 7-liters motor med en ytelse på 425 hk. R/T-serien ble avviklet i 1972, og fra 1973 var den største motoren Challenger ble levert med en 5,9 liter med en ytelse på 245 hk.

I 1978 ble en ny Dodge Challenger lansert, men denne var ikke annet enn en Mitsubishi Galant Lambda under nytt merkenavn, og ble og solgt som Plymouth Sapporo, og i Australia som Chrysler Scorpion. Produsert frem til 1983.

Siste og nåværende generasjon ble lansert i 2008, og er en nytolkning av den originale Dodge Challenger. Standardmodellen for 2013 leveres enten med en 3,6 liter sekssylindret V-motor (305 hk) eller en 5,7 liter åttesylindret V-motor (372 hk). Toppmodellen SRT-8 leveres med en 6,4 liter åttesylindret V-motor med en ytelse på 470 hk.

Spesifikasjoner 

Viper, Dodge
Bilmodeller introdusert i 1969
Sportsbiler